ອົບພະຍົບ ຫລາຍພັນຄົນ ເຂົ້າສູ່ ສະໂລເວເນຍ ຈາກ ໂຄຣເອເຊຍ 
​ຜູ້ຊອກ​ຫາ​ບ່ອນ​ລີ້​ໄພ ​ຫຼາ​ຍພັນ​ຄົນ ​ພາກັນ​ເຂົ້າ​ໄປ ໃນສະ​ໂລ​ເວ​ເນຍ ນັບ​ແຕ່​ວັນ​ເສົາແລ້ວມາ ເຮັດໃຫ້ຈຳນວນ​ ອົບພະຍົບ ຢູ່​ຊາຍ​ແດນ​ພາກ​ໃຕ້ ເພີ້ມຂຶ້ນ.
ບັນດາຜູ້ຊອກຫາບ່ອນລີ້ໄພຫລາຍພັນຄົນ ໄດ້ພາກັນເຂົ້າໄປໃນ ປະເທດສະໂລເວເນຍນັບແຕ່ວັນເສົານີ້ເປັນຕົ້ນມາ ຊຶ່ງໄດ້ບັງຄັບ ໃຫ້ປະເທດດັ່ງກ່າວຕ້ອງໄດ້ຮັບມືກັບການຫລັ່ງໄຫລເຂົ້າປະເທດ ເພີ້ມຂື້ນ ຂອງພວກອົບພະຍົບ ຢູ່ໃນເຂດຊາຍແດນພາກໃຕ້ ບັນດາເຈົ້າໜ້າທີ່ ສະໂລເວເນຍ ກ່າວວ່າ ມີອົບພະຍົບຢ່າງ ໜ້ອຍ 4,000 ຄົນ ຮວມທັງທາລົກ ແລະເດັກນ້ອຍ ໄດ້ໄປ ເຖິງໃນວັນອັງຄານວານນີ້ ຈາກ ໂຄຣເຊຍ ທີ່ເພີ້ມຂື້ນຈາກ ພວກອົບພະຍົບ ປະມານ 8,000 ຄົນ ທີ່ໄດ້ເດີນທາງມໄປ ເຖິງ ໃນວັນຈັນທີ່ຜ່ານມາ ປະທານາທິບໍດີ ສະໂລເວເນຍ ທ່ານ Borut Pahor ກ່າວວ່າ ຈະເພີ້ມຕຳຫລວດໄປຍັງ ຊາຍແດນທີ່ຕິກັບ ໂຄຣເຊຍ ແລະທ່ານພ້ອມແລ້ວ ທີ່ຈະໃຫ້ການອະນຸມັດ ຕໍ່ການສົ່ງທະ ຫານສະໂລວາເນຍ ໄປຮັບມືກັບສະຖານະການ ໃນການຫລັ່ງໄຫລເຂົ້າປະເທດຢ່າງ ຫລວງຫລາຍຂອງອົບພະຍົບ ຫລັງຈາກໄດ້ພົບປະກັນກັບ ປະທານຢູໂຣບ ທ່ານ Doanald Tusk ແລະ ປະທານຄະນະ ກຳມາທິການຢູໂຣບ ທ່ານ Jean-Claude Juncker ທີ່ນະຄອນ Brussels ແລ້ວ ປະທາ ນາທິບໍດີ ສະໂລເວເນຍ ກ່າວວ່າ ການຊ່ວຍເຫລືອຂອງຕຳຫລວດຊາຍແດນ ແລະການ ຊ່ວຍເຫລືອດ້ານການເງິນ ເພື່ອຮັບມືກັບວິກິດການ ກໍຈະໄດ້ຮັບການອະນຸມັດ ຖ້າຫາກ ຮ້ອງຂໍ ໃນການຖະແຫຼງຕໍ່ບັນດານັກຂ່າວທີ່ ນະຄອນ Ljubljana ໃນຕອນເຊົ້າມື້ວານນີ້ ລັດຖະ ມົນຕີພາຍໃນ ສະໂລເວເນຍ ທ່ານ Bostjan Sefic ກ່າວວ່າ ການໃຊ້ອຳນາດທະຫານ ຈະເປັນທີ່ຈຳກັດ ແລະຈະບໍ່ມີເຈົ້າໜ້າທີ່ຕຳຫລວດ ແລະ “ທຸກສິ່ງທຸກຢ່າງ ຈະນຳພາ ໂດຍ ຕຳຫລວດ ສະໂລເວເນຍ ” ທ່ານ Sefic ກ່າວວ່າ ລັດຖະບານຂອງທ່ານ ບໍ່ໄດ້ບົ່ງບອກເຖິງຄວາມເປັນໄປໄດ້ ໃນການຄຸ້ມຄອງການຂ້າມຊາຍແດນ “ດ້ວຍການໃຊ້ເຄື່ອງ ກີດຂວາງ ” ສະໂລເວເນຍ ເປັນປະເທດນ້ອຍໆ ມີພົນລະເມືອງ 2 ລ້ານ 2 ແສນຄົນ ຍັງໄດ້ຮ້ອງຂໍ ການຊ່ວຍເຫລືອຈາກ ສະຫະພາບຢູໂຣບ ເພື່ອຮັບມືກັບ ການຫລັ່ງໄຫລເຂົ້າປະເທດ ຂອງຜູ້ລີ້ໄພ ແລະອົບພະຍົບ ທີ່ເດີນທາງໄປເຖິງຈາກ ໂຄຣເຊຍ ນັບແຕ່ ຮັງກາຣີ ໄດ້ປິດ ຊາຍແດນ ໃນວັນສຸກແລ້ວນີ້ເປັນຕົ້ນມາ